Source: http://legislatie.just.ro/Public/FormaPrintabila/00000G27DKD49A13VUE2OXDYADTKWCL4
Timestamp: 2020-07-03 14:35:40+00:00
Document Index: 8537032

Matched Legal Cases: ['Articolul 3', 'Articolul 22', 'Articolul 4', 'Articolul 22', 'Articolul 5', 'Articolul 22', 'Articolul 6', 'Articolul 22', 'Articolul 7', 'Articolul 22', 'Articolul 8', 'Articolul 22', 'Articolul 9', 'Articolul 22', 'Articolul 10', 'Articolul 22', 'Articolul 11', 'Articolul 22']

ORD DE URGENTA (A) 162 12/11/2008
Prezenta ordonanță de urgență stabilește cadrul legal privind transferul ansamblului de atribuții și competențe ale Ministerului Sănătății către autoritățile administrației publice locale concomitent cu asigurarea resurselor umane, materiale și financiare necesare exercitării acestora.
a) asistența medicală comunitară; ...
b) asistența medicală desfășurată în unitățile de învățământ; ...
c) finanțarea cheltuielilor de personal aferente medicilor și asistenților medicali, precum și cheltuielile cu medicamente și materiale sanitare din unitățile de asistență medico-socială; ...
d) asistența medicală acordată în unele unități sanitare cu paturi; ...
e) emiterea unor avize/autorizații. ... (2) Atribuțiile și competențele prevăzute la alin. (1) lit. a) și b) se transferă consiliilor locale, iar cele prevăzute la alin. (1) lit. d) și e) se transferă consiliilor locale sau județene, după caz.(3) Lista avizelor/autorizațiilor prevăzute la alin. (1) lit. e) se aprobă prin ordin comun al ministrului sănătății și al ministrului administrației și internelor.
(1) În vederea exercitării de către autoritățile administrației publice locale a atribuțiilor și competențelor prevăzute la art. 2 alin. (1) lit. a) și c) se vor asigura transferuri de la bugetul de stat către bugetele locale, prin bugetul Ministerului Sănătății.(2) Sumele care se asigură prin transfer pentru exercitarea atribuțiilor și competențelor prevăzute la art. 2 alin. (1) lit. a) și c) se aprobă anual, prin legea bugetului de stat, ca anexă la bugetul Ministerului Sănătății, repartizate pe județe și municipiul București. Repartizarea pe unități administrativ-teritoriale în care funcționează instituțiile respective se face de către direcțiile de sănătate publică județene și a municipiului București sau de către autoritățile/instituțiile de sănătate publică naționale.(3) În vederea exercitării de către autoritățile administrației publice locale a atribuțiilor și competențelor prevăzute la art. 2 alin. (1) lit. b) și d), sumele necesare se asigură în baza unui contract încheiat de către acestea cu direcțiile de sănătate publică, în condițiile legii.(3^1) Prin excepție de la prevederile alin. (3), în limita bugetului aprobat, autoritățile administrației publice locale pot asigura/suplimenta sumele necesare exercitării atribuțiilor și competențelor prevăzute la art. 2 alin. (1) lit. b), prin sume alocate de la bugetul local cu această destinație.
(la 01-03-2018, Articolul 3 din Capitolul I a fost completat de Articolul VI din ORDONANȚA DE URGENȚĂ nr. 8 din 22 februarie 2018, publicată în MONITORUL OFICIAL nr. 190 din 01 martie 2018 ) (4) Ministerul Finanțelor Publice este abilitat să introducă modificările corespunzătoare în structura bugetului de stat și a bugetului Ministerului Sănătății pe anul 2010.
Art. 3 a fost modificat de pct. 1 al art. V din ORDONANȚA DE URGENȚĂ nr. 48 din 2 iunie 2010, publicată în MONITORUL OFICIAL nr. 384 din 10 iunie 2010.
(la 01-03-2017, Capitolul II a fost abrogat de Litera a), Articolul 22, Capitolul VI din ORDONANȚA DE URGENȚĂ nr. 18 din 27 februarie 2017, publicată în MONITORUL OFICIAL nr. 154 din 01 martie 2017 )
(la 01-03-2017, Articolul 4 din Capitolul II a fost abrogat de Litera a), Articolul 22, Capitolul VI din ORDONANȚA DE URGENȚĂ nr. 18 din 27 februarie 2017, publicată în MONITORUL OFICIAL nr. 154 din 01 martie 2017 )
(la 01-03-2017, Articolul 5 din Capitolul II a fost abrogat de Litera a), Articolul 22, Capitolul VI din ORDONANȚA DE URGENȚĂ nr. 18 din 27 februarie 2017, publicată în MONITORUL OFICIAL nr. 154 din 01 martie 2017 )
(la 01-03-2017, Articolul 6 din Capitolul II a fost abrogat de Litera a), Articolul 22, Capitolul VI din ORDONANȚA DE URGENȚĂ nr. 18 din 27 februarie 2017, publicată în MONITORUL OFICIAL nr. 154 din 01 martie 2017 )
(la 01-03-2017, Articolul 7 din Capitolul II a fost abrogat de Litera a), Articolul 22, Capitolul VI din ORDONANȚA DE URGENȚĂ nr. 18 din 27 februarie 2017, publicată în MONITORUL OFICIAL nr. 154 din 01 martie 2017 )
(la 01-03-2017, Articolul 8 din Capitolul II a fost abrogat de Litera a), Articolul 22, Capitolul VI din ORDONANȚA DE URGENȚĂ nr. 18 din 27 februarie 2017, publicată în MONITORUL OFICIAL nr. 154 din 01 martie 2017 )
(la 01-03-2017, Articolul 9 din Capitolul II a fost abrogat de Litera a), Articolul 22, Capitolul VI din ORDONANȚA DE URGENȚĂ nr. 18 din 27 februarie 2017, publicată în MONITORUL OFICIAL nr. 154 din 01 martie 2017 )
(la 01-03-2017, Articolul 10 din Capitolul II a fost abrogat de Litera a), Articolul 22, Capitolul VI din ORDONANȚA DE URGENȚĂ nr. 18 din 27 februarie 2017, publicată în MONITORUL OFICIAL nr. 154 din 01 martie 2017 )
(la 01-03-2017, Articolul 11 din Capitolul II a fost abrogat de Litera a), Articolul 22, Capitolul VI din ORDONANȚA DE URGENȚĂ nr. 18 din 27 februarie 2017, publicată în MONITORUL OFICIAL nr. 154 din 01 martie 2017 )
(1) Asistența medicală și de medicină dentară acordată preșcolarilor și elevilor pe toată perioada în care se află în unitățile de învățământ se asigură în cabinetele medicale și de medicină dentară din grădinițe și școli.(2) Imobilele în care își desfășoară activitatea cabinetele medicale și de medicină dentară din grădinițe și școli, precum și aparatura medicală din cadrul acestora se preiau de către autoritățile administrației publice locale, în condițiile legii.(3) Acolo unde nu există cabinete medicale și de medicină dentară în grădinițe și școli, asistența medicală prevăzută la alin. (1) se poate realiza prin medicii de familie și medicii dentiști din localitățile respective sau din localitățile apropiate.
(1) Asistența medicală și de medicină dentară din cabinetele medicale prevăzute la art. 12 se asigură de următoarele categorii profesionale: medici și medici dentiști cu drept de liberă practică și asistenți medicali.(2) Categoriile profesionale prevăzute la alin. (1) sunt încadrate cu contract individual de muncă, în conformitate cu dispozițiile legale în vigoare.(3) Medicii de familie, medicii dentiști și asistenții medicali care asigură asistența medicală și de medicină dentară în unitățile de învățământ, conform art. 12 alin. (3), pot fi încadrați cu contract individual de muncă pe timp parțial, încheiat cu reprezentantul autorității locale unde își desfășoară activitatea.
(1) Prevederile art. 9 se aplică în mod corespunzător și medicilor și asistenților care își desfășoară activitatea în cadrul cabinetelor medicale și de medicină dentară din unitățile de învățământ.(2) Pentru activitatea desfășurată pe baza contractului individual de muncă, medicii și asistenții medicali au dreptul la un salariu lunar, stabilit în conformitate cu prevederile anexei nr. II la Ordonanța de urgență a Guvernului nr. 115/2004 privind salarizarea și alte drepturi ale personalului contractual din unitățile sanitare publice din sectorul sanitar, aprobată cu modificări și completări prin Legea nr. 125/2006, cu modificările și completările ulterioare, precum și celelalte drepturi acordate potrivit prevederilor aceluiași act normativ.
Capitolul V Asistența medicală acordată în unele unitați sanitare cu paturi
a) centrele de sănătate; ...
b) spitalele municipale; ...
c) spitalele orășenești; ...
d) spitalele comunale; ...
e) alte unități sanitare cu paturi, inclusiv cele de urgență prevăzute la art. 19.
Litera e) a art. 16 a fost modificată de pct. 2 al art. V din ORDONANȚA DE URGENȚĂ nr. 48 din 2 iunie 2010, publicată în MONITORUL OFICIAL nr. 384 din 10 iunie 2010. ...
(1) Pentru unitățile sanitare prevăzute la art. 16, Ministerul Sănătății organizează faze-pilot în vederea testării și evaluării impactului soluțiilor propuse pentru descentralizarea managementului centrelor de sănătate, spitalelor municipale, spitalelor orășenești, spitalelor comunale, precum și a managementului unor unități sanitare cu paturi din municipiul București.(2) Lista unităților sanitare publice cu paturi prevăzute la alin. (1), precum și criteriile prin care se transferă managementul asistenței medicale se aprobă prin hotărâre a Guvernului, la propunerea Ministerului Sănătății și a Ministerului Administrației și Internelor, în termen de 30 de zile de la intrarea în vigoare a prezentei ordonanțe de urgență.(3) Fazele-pilot prevăzute la alin. (1) încep în termen de 30 de zile de la intrarea în vigoare a hotărârii Guvernului privind aprobarea listei unităților sanitare publice cu paturi al căror management se transferă.(4) Perioada desfășurării fazelor-pilot prevăzute la alin. (1) este de 12 luni.
Alin. (5) al art. 17 a fost abrogat de pct. 3 al art. V din ORDONANȚA DE URGENȚĂ nr. 48 din 2 iunie 2010, publicată în MONITORUL OFICIAL nr. 384 din 10 iunie 2010.(6) După finalizarea fazelor-pilot, la propunerea Ministerului Sănătății, Guvernul aprobă prin hotărâre menținerea managementului asistenței medicale acordate în unitățile sanitare cu paturi la autoritățile administrației publice locale și, după caz, la Primăria Municipiului București.
Alin. (6) al art. 17 a fost modificat de pct. 4 al art. V din ORDONANȚA DE URGENȚĂ nr. 48 din 2 iunie 2010, publicată în MONITORUL OFICIAL nr. 384 din 10 iunie 2010.(7) Până la data intrării în vigoare a hotărârii Guvernului prevăzute la alin. (6), managementul asistenței medicale pentru unitățile sanitare cu paturi incluse în fazele-pilot transferate conform prevederilor alin. (2) se menține la autoritățile administrației publice locale și Primăria Municipiului București.
Alin. (7) al art. 17 a fost introdus de pct. 1 al articolului unic din ORDONANȚA nr. 12 din 29 ianuarie 2010, publicată în MONITORUL OFICIAL nr. 69 din 29 ianuarie 2010.
a) asigurarea managementului asistenței medicale prin structuri cu atribuții specifice în acest domeniu; ...
b) aprobarea propunerilor privind modificarea structurii organizatorice, reorganizarea, restructurarea, schimbarea sediului și a denumirilor pentru spitalele publice din domeniul său de competență, cu avizul conform al Ministerului Sănătății; ...
c) controlul modului de utilizare de către spitale a fondurilor alocate. ... (2) Managementul asistenței medicale prevăzut la alin. (1) lit. a) se realizează prin:
a) evaluarea indicatorilor privind activitatea desfășurată în unitățile sanitare publice cu paturi și în alte structuri aflate în domeniul său de competență, stabiliți prin ordin al ministrului sănătății; ...
b) controlul de fond al unităților sanitare, în colaborare cu reprezentanții casei județene de asigurări de sănătate; ...
c) activitatea de soluționare legală a petițiilor cu privire la asistența medicală din unitățile sanitare din domeniul său de competență. ... (3) Imobilele, compuse din construcții și terenuri aferente, în care își desfășoară activitatea unitățile sanitare cu paturi prevăzute la art. 16, aflate în domeniul public al municipiului București și în administrarea consiliilor locale ale sectoarelor municipiului București, se transmit în domeniul public al municipiului București și în administrarea Consiliului General al Municipiului București, în condițiile Legii nr. 213/1998 privind proprietatea publică și regimul juridic al acesteia, cu modificările și completările ulterioare, și cu respectarea dispozițiilor Legii nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată, cu modificările și completările ulterioare.
Lista unităților sanitare publice cu paturi pentru care managementul asistenței medicale se transferă către autoritățile administrației publice locale se aprobă prin hotărâre a Guvernului, la propunerea Ministerului Sănătății.
Art. 19 a fost modificat de art. II din ORDONANȚA DE URGENȚĂ nr. 103 din 25 noiembrie 2011, publicată în MONITORUL OFICIAL nr. 854 din 2 decembrie 2011.
Persoanele care prestează activitatea de asistență medicală comunitară, precum și persoanele care își desfășoară activitatea în cabinetele medicale prevăzute la art.12 se preiau, în condițiile legii, de la unitățile sanitare care au calitatea de angajator și își păstrează toate drepturile și obligațiile deținute la data intrării în vigoare a prezentei ordonanțe de urgență.
(1) Autoritățile publice locale sunt responsabile de acoperirea cu servicii de asistență medicală comunitară, asistență medicală în unitățile de învățământ și asistență medico-socială a populației din zonă și în special a celei din comunitățile defavorizate.(2) Autoritățile publice locale sunt responsabile de acoperirea cheltuielilor pentru bunuri și servicii necesare întreținerii și funcționării cabinetelor medicale din unitățile de învățământ preșcolar și școlar, precum și pentru înființarea de noi cabinete medicale în unități de învățământ cu personalitate juridică, prin sume alocate de la bugetul local cu această destinație.
Alin. (2) al art. 21 a fost introdus de pct. 6 al art. V din ORDONANȚA DE URGENȚĂ nr. 48 din 2 iunie 2010, publicată în MONITORUL OFICIAL nr. 384 din 10 iunie 2010.(3) Pentru cabinetele medicale din unitățile de învățământ universitar, în ceea ce privește cheltuielile pentru bunuri și servicii necesare întreținerii și funcționării acestora, sumele sunt alocate de către unitățile de învățământ de care aparțin.
Alin. (3) al art. 21 a fost introdus de pct. 6 al art. V din ORDONANȚA DE URGENȚĂ nr. 48 din 2 iunie 2010, publicată în MONITORUL OFICIAL nr. 384 din 10 iunie 2010.
(1) Transmiterea imobilelor, construcții și/sau terenuri aferente, precum și schimbarea administratorilor, prevăzute prin prezenta ordonanță de urgență, se fac numai dacă acestea au situația juridică reglementată, nu fac obiectul cererilor de retrocedare și nu sunt supuse unor litigii.(2) În termen de 30 de zile de la data intrării în vigoare a hotărârii Guvernului prevăzute la art. 19, direcțiile de sănătate publică încheie cu autoritățile administrației publice locale protocoale de predare-preluare, conform modelului aprobat prin ordin al ministrului sănătății, pentru spitalele publice al căror management al asistenței medicale s-a transferat prin hotărâre a Guvernului.(3) Dacă, după aprobarea listei prevăzute la art. 19, autoritățile administrației publice locale nu preiau, până la data de 15 aprilie 2011, unitățile sanitare publice cu paturi, conform dispozițiilor legale în vigoare, managementul acestora revine la Ministerul Sănătății, prin hotărâre a Guvernului, inițiată de acest minister.
Alin. (3) al art. 22 a fost introdus de art. II din ORDONANȚA DE URGENȚĂ nr. 32 din 23 martie 2011, publicată în MONITORUL OFICIAL nr. 210 din 25 martie 2011.
Alin. (2) al art. 22 a fost introdus de pct. 7 al art. V din ORDONANȚA DE URGENȚĂ nr. 48 din 2 iunie 2010, publicată în MONITORUL OFICIAL nr. 384 din 10 iunie 2010.
Ulterior îndeplinirii prevederilor art. 17 alin. (6) și art. 19, managementul asistenței medicale acordate în unitățile sanitare cu paturi se poate transfera de la o autoritate publică locala la o altă autoritate publică locală, prin hotărâre a Guvernului, cu acordul ambelor părți.
Art. 22^1 a fost introdus de pct. 8 al art. V din ORDONANȚA DE URGENȚĂ nr. 48 din 2 iunie 2010, publicată în MONITORUL OFICIAL nr. 384 din 10 iunie 2010.
În termen de 30 de zile de la intrarea în vigoare a prezentei ordonanțe de urgență, Ministerul Sănătății împreună cu Ministerul Administrației și Internelor vor elabora normele metodologice de aplicare a prezentei ordonanțe de urgență, pe care le vor înainta Guvernului în vederea adoptării prin hotărâre.
București,12 noiembrie 2008.